A BIZOTTSÁG JELENTÉSE AZ EURÓPAI PARLAMENTNEK ÉS A TANÁCSNAK

A közúti közlekedésben használt benzin és dízel tüzelőanyagok minősége az Európai Unióban Nyolcadik éves jelentés (Tárgyév: 2009)

Összefoglalás

A 98/70/EK irányelv[1] a külső gyújtású és kompressziógyújtású motorokkal felszerelt gépjárművekben felhasználható tüzelőanyagokra az egészség és a környezet védelemét célzó, technikai jellegű minimumkövetelményeket határoz meg. A tüzelőanyag minősége környezetvédelmi szempontból azért fontos, mert befolyásolja a motor szennyezőanyag-kibocsátását és ezáltal a levegő minőségét. Ugyanakkor hatással van arra is, hogy a gyártók milyen erőfeszítések és mekkora költségek árán tudják megvalósítani a szennyező anyagok és az üvegházhatást okozó gázok tekintetében megkívánt kibocsátási szinteket.

A tüzelőanyag-előírások figyelmen kívül hagyása megnövekedett kibocsátáshoz vezethet (például a túlzott oxigenáttartalom növelheti az NOx-kibocsátásokat), és akár tönkre is teheti a motort és a kipufogógáz-utókezelő rendszereket (például a túlzott kéntartalom károsítja a katalizátort), ami a légszennyezettség növekedését vonja maga után. Az irányelvben kötelező érvénnyel előírt tüzelőanyag-minőségi szabványok betartásának biztosítása érdekében a tagállamoknak tüzelőanyagminőség-ellenőrzési rendszereket kell bevezetniük.

A 98/70/EK irányelv 8. cikke előírja a Bizottság számára, hogy éves jelentést tegyen közzé a tagállamokban kapható tüzelőanyagok minőségéről. Ez a nyolcadik bizottsági jelentés összefoglalja a tagállamok beadványait a benzin és a dízel tüzelőanyagok minőségéről, valamint a 2009-ben értékesített mennyiségekről. Luxemburg kivételével, amely az előző két évben sem tette ezt meg, a tagállamok mindegyike teljes körű jelentést nyújtott be 2009-re vonatkozóan. Luxemburg csak tüzelőanyag-értékesítési adatokat nyújtott be, 2009-re vonatkozóan azonban nem került sor mintavételezésre: mindez azt jelenti, hogy Luxemburg jelentése az irányelv előírásai alapján hiányosnak minősül. 2010-ben Luxemburg a Bizottságnak jelezte, hogy elkezdte a mintavételezést.

A tagállamok 2009-ben a korábbi évekhez képest jobban betartották a jelentések benyújtásának határidejét. Tizennégy tagállam az éves határidőre benyújtotta 2009-es jelentését, a többi tizenhárom jelentés pedig – kettő kivételével – a határidőt követő egy hónapon belül került benyújtásra.

A tüzelőanyag-minőség ellenőrzése 2009-ben azt mutatta, hogy a benzinre és a dízel tüzelőanyagokra a 98/70/EK irányelvben meghatározott előírások általában teljesülnek, megszegésük csak ritkán fordul elő. A benzin tekintetében a be nem tartott fő paraméterek a következők: a kísérleti/motor oktánszám (RON/MON)[2], a nyári gőznyomás[3], a desztilláció/elpárolgás 100/150 °C-on[4] és a maximális kéntartalom. A dízel tüzelőanyagok tekintetében a be nem tartott fő paraméterek közé a kéntartalom, a 95%-os desztillációs végpont, valamint a cetánszám tartozott.

Mivel a határértékek túllépése viszonylag ritkán fordul elő, és ilyenkor a tagállamok a szabálytalan tüzelőanyagokat kivonják a piaci forgalomból, a Bizottságnak nem jutott tudomására arra vonatkozó információ, hogy a határérték-túllépéseknek negatív hatása lenne a járművek szennyezőanyag-kibocsátására vagy a motorműködésre. Ezzel együtt a Bizottság szorgalmazza, hogy a tagállamok az ilyen jellegű problémák elkerülése érdekében továbbra is tegyenek lépéseket a teljes megfelelésért. A Bizottság tovább folytatja az irányelvben meghatározott tüzelőanyag-minőségi követelményeknek való teljes megfelelés ellenőrzését.

Az alacsony kéntartalom hozzájárul a légszennyezés csökkentéséhez és új motortechnológiák bevezetését segíti elő. A 2003/17/EK irányelv a közúti közlekedésben alkalmazott gépjárművek tüzelőanyagaira vonatkozóan 2009. január 1-jei hatállyal új műszaki előírást vezetett be, amely az EU-ban a közúti közlekedésben alkalmazott gépjárművek összes tüzelőanyaga esetében a kéntartalmat 10 ppm-re korlátozza (kénmentes tüzelőanyagok). A 2009-es az első olyan jelentés, amely a szóban forgó új előírás bevezetése után készült, így az abban szereplő adatok tanúsága szerint az átlagos kéntartalom a 2004-es évi adatokhoz képest jelentősen visszaesett, ahogyan ezt az 1. táblázat is szemlélteti.

1. táblázat: A benzin és dízel tüzelőanyagok átlagos kéntartalmának éves alakulása

EU | Átlagos kéntartalom (ppm)* |

Tüzelő-anyag/év | 2001 | 2002 | 2003* | 2004* | 2005* | 2006** | 2007*** | 2008*** | 2009*** |

Benzin | 68 | 51 | 37 | 38 | 19 | 18 | 18 | 14 | 6 |

Dízelolaj | 223 | 169 | 125 | 113 | 25 | 22 | 23 | 18 | 8 |

* Franciaország adatainak kivételével, amely 2003 és 2005 között nem nyújtott be jelentést.** Málta adatainak kivételével, amely 2006-ban nem nyújtott be jelentést.

*** Luxemburg adatainak kivételével, amely 2007-ben és 2008-ban nem nyújtott be jelentést, 2009-ben pedig csak részleges jelentést tett.

A tüzelőanyagok minőségének ellenőrzésére szolgáló nemzeti rendszerek még mindig jelentősen eltérnek, az irányelv követelményei azonban várhatóan elősegítik e rendszerek homogenitását és javítják a jelentéstétel minőségét.

2. BEVEZETÉS

Az Európai Unióban értékesített benzinre és dízelüzemanyagra vonatkozó előírásokat a 98/70/EK irányelv mellékletei határozzák meg. 2005. január 1-jétől a tüzelőanyagokra vonatkozóan egységes előírásokat kell alkalmazni. Az irányelv előírja a tagállamok számára, hogy a területükön értékesített tüzelőanyagok minőségéről összefoglalókban adjanak tájékoztatást. 2004-től kezdve a tagállamoknak az EN 14274 európai szabvánnyal[5] vagy azzal egyező megbízhatósági szintű rendszerekkel összhangban kell beszámolniuk ellenőrzéseik eredményéről. A 98/70/EK irányelv 8. cikke, amelyet a 2003/17/EK irányelv 1. cikkének (5) bekezdése módosított, előírja a Bizottság számára, hogy közzétegye a tagállamok tüzelőanyag-minőségről szóló jelentéseinek eredményeit. E követelménynek megfelelően ez a nyolcadik bizottsági jelentés 2009-re vonatkozóan foglalja össze az EU-ban a benzin és a dízel tüzelőanyagok minőségével, valamint az értékesített mennyiségekkel kapcsolatos adatokat. A korábbi évek jelentései megtalálhatóak a Bizottság internetes oldalain[6].

3. NEMZETI ELLENőRZÉSI RENDSZEREK

A 2002/159/EK bizottsági irányelv és az EN 14274 európai szabvány nyomán javult az információk használhatósága és könnyebbé vált az uniós trendek elemzése. Az ellenőrző rendszerek kialakításának minősége, a határértékek betartásának mértéke, valamint a benyújtott jelentésekben szereplő adatok minősége egyre jobb. Néhány főbb területen azonban további javulásra van szükség, mégpedig összességében a következőkben:

A tagállamoknak ajánlott törekedniük arra, hogy jelentéseiket az előírt határidőn belül nyújtsák be. Egyes tagállamok nem hajtanak végre kellő számú mintavételezést az összes tüzelőanyag-típus tekintetében vagy – az EN 14274 európai szabvány[7] teljesítése érdekében – az elvártnál kevesebb mintát vételeznek töltőállomásokon (a tárolóhelyekhez/finomítókhoz képest). Ezt a 2. ábra szemlélteti. Az egyéb mintavételezést a töltőállomásokon vett minimális számú mintán felül kell elvégezni. Ha egy tagállam az ellenőrzéshez saját nemzeti rendszerét veszi igénybe, azt mindenre kiterjedően ismertetnie kell annak megállapítása érdekében, hogy megfelel-e az európai szabványban foglaltaknak. A leírásnak igazolnia kell, hogy az ellenőrző rendszer statisztikai megbízhatósága az EN 14274 európai szabványéval egyenértékű. A tagállamok jelentéseit megfelelő időszakokra bontva értékeljük annak érdekében, hogy a kapott adatok az EU egészét tekintve összehasonlíthatóak legyenek. Ha egy tagállam a megadottól eltérő időszakot vett alapul, arról megfelelő információkat kell adnia a tüzelőanyagminőség-ellenőrzési jelentés nemzeti mellékletében. Néhány tagállam esetében úgy tűnik, hogy az alapvető számadatok nem következetesek. Noha a hibák nem jelentenek megoldhatatlan akadályt, mindenképpen késleltetik a jelentés elkészítését. |

4. A 2009. ÉVI JELENTÉSTÉTEL

4.1. A tüzelőanyagok minősége és mennyisége

A kéntartalomra vonatkozóan 10 ppm-ben rögzített új határérték került bevezetésre, amely a közúti közlekedésben alkalmazott gépjárművek összes tüzelőanyagára érvényes: ezzel a korábbi évekhez képest áttérés történt az (<50 mg/kg) kéntartalmú RON 95-ről a (<10 mg/kg) kéntartalmú RON 95-re. Az oktánszám tekintetében az eladott benzin nagy részét (a teljes benzinértékesítés 64,4 %-át) 2009-ben RON 95 tette ki. További 28,3 % volt 95≤RON<98, az uniós benzinértékesítés 5,8 %-a volt RON 98 és egy kis hányad, 1,5 % RON 91. A tagállamonkénti részletes bontás az 1. ábrán és a melléklet táblázatában látható.

1. ábra: Tüzelőanyag-értékesítés az EU-ban 2009-ben a tüzelőanyag-típusok megoszlása (%) szerint*

Benzinértékesítés | 2009 | Dízelolaj-értékesítés | 2009 |

[pic] | [pic] |

A tüzelőanyag típusa | % | A tüzelőanyag típusa | % |

5 | Ólmozatlan benzin min. RON=95 (<50 ppm kén) | 0,0% |

6 | Ólmozatlan benzin min. RON=95 (<10 ppm kén) | 64,4% |

7 | Ólmozatlan benzin 95=<RON<98 | 0,0% |

8 | Ólmozatlan benzin 95=<RON<98 (<50 ppm kén) | 0,0% |

9 | Ólmozatlan benzin 95=<RON<98 (<10 ppm kén) | 28,3% |

10 | Ólmozatlan benzin RON>=98 | 0,0% |

11 | Ólmozatlan benzin RON>=98 (<50 ppm kén) | 0,0% |

12 | Ólmozatlan benzin RON>=98 (<10 ppm kén) | 5,8% |

A 2001–2008. közötti időszakhoz hasonlóan a legtöbb tüzelőanyagot 2009-ben is Franciaországban, Németországban, Olaszországban, Spanyolországban és az Egyesült Királyságban értékesítették (4. ábra). A dízelolaj-értékesítés csaknem az összes tagállamban domináns, a benzin- és a dízelolaj-értékesítés egymáshoz viszonyított aránya azonban rendkívül változó.

A jelentések alapján elmondható, hogy 2001 óta egyre homogénebb az Európai Unióban rendelkezésre álló tüzelőanyag-kategóriák száma (5. ábra). A kategóriák közötti különbségek elsősorban a különböző oktánszámokból (RON-kategóriák) erednek. 2009-ben csupán hat tagállam számolt be jelentésében arról, hogy területén három benzinkategória létezik, míg a többi tagállam két benzinkategóriát jelzett (egyetlen olyan tagállam sincs, amely arról számolt volna be, hogy területén csupán egy benzinkategória létezik).

2009-et megelőzően az Európai Unióban csupán két dízelkategória, az alacsony kéntartalmú és a kénmentes állt a közúti közlekedésben alkalmazott gépjárművek rendelkezésére. A kéntartalomra vonatkozó új határérték bevezetésével a tagállamok a várakozásoknak megfelelően időben áttértek a 100%-ban kénmentes dízel tüzelőanyagokra.

A 6. ábra tagállamonként mutatja be a benzin- és a dízelolaj-kategóriák átlagos kéntartalmát az EU-ban. Ciprus, a Cseh Köztársaság, Bulgária Szlovákia és Románia esetében a dízelolaj átlagos kéntartalma meghaladja a dízelolajra és a benzinre egyaránt érvényes, 10 ppm-es új kötelező határértéket.

2. ábra: A tüzelőanyagminőség-ellenőrzés mintavételi aránya az EU-ban 2009-ben (tüzelőanyag-kategóriánként vett minták átlagos száma)

Átlagos mintavételi szám / Tüzelőanyag-kategória | [pic] |

Benzin | Dízelolaj |

4. ábra: Nemzeti tüzelőanyag-értékesítés tüzelőanyag-típusonként az EU-ban 2009-ben (millió liter)

Nemzeti tüzelőanyag-értékesítés tüzelőanyag-típusonként (millió liter) | [pic] |

Összes benzin | Összes dízelolaj |

5. ábra: Nemzeti tüzelőanyag-kategóriák száma tüzelőanyag-típusonként az EU-ban 2009-ben

Nemzeti tüzelőanyag-kategóriák száma tüzelőanyag-típusonként | [pic] |

Benzinkategóriák száma | Dízelolaj-kategóriák száma |

6. ábra: A benzin- és dízelolaj-kategóriák átlagos kéntartalma az EU-ban 2009-ben (%)

A tüzelőanyagok átlagos kéntartalma (ppm) | [pic] |

Benzin | Dízelolaj |

Megjegyzés: a táblázat szerint a dízelolaj kéntartartalma több tagállam esetében is meghaladja a határértékeket. Ennek oka minden esetben kevés számú, ám nagyon magas kéntartalmú minta. Az okokat azonosították és megfelelően korrigálták. A jövőben ezt a tendenciát szoros figyelemmel kell követni, hiszen ez az első év, amikor a kéntartalom 10 ppm-re csökkent.

4.2. A 98/70/EK irányelvnek való megfelelés 2009-ben

A 2. táblázat összefoglalást nyújt arról, hogy a tagállamok a 2009-es jelentéstétel során milyen mértékben feleltek meg a 98/70/EK irányelvnek: egyrészt a minták vizsgálati eredményeit a határértékekkel szembeállítva, másrészt a jelentéstétel formátumát és tartalmát illetően. A 2001–2008. közötti időszakhoz hasonlóan egyes tagállamok adatszolgáltatása most is hiányos és/vagy késedelmes volt, ami befolyásolta a megfelelőségértékelés minőségét.

A 9a. cikknek megfelelően a tagállamok határozzák meg az ezen irányelv alapján elfogadott nemzeti rendelkezések megsértése esetén alkalmazandó szankciókat. A határértékek túllépése tekintetében tett intézkedések részletei a 2009. évi részletes jelentés egyes országokról szóló fejezeteiben szerepelnek, amennyiben rendelkezésre állnak[8].

Húsz tagállam az irányelv értelmében ellenőrizendő összes paraméter vonatkozásában hiánytalan jelentést nyújtott be. A 3. ábra a 2009-ben értékesített tüzelőanyagokból vett minták számát mutatja millió literenként. Az ábra – amely egyenértékű adatok alapján hasonlítja össze az egyes tagállamokat – azt mutatja, hogy a tüzelőanyag-értékesítés mértékét figyelembe véve Belgiumban, Lettországban és Észtországban volt a legmagasabb a mintavétel aránya.

A benzin esetében nyolc tagállam (2008-ban öt tagállam) számolt be arról, hogy az összes minta maradéktalanul megfelelt a 98/70/EK irányelvnek. A teszteredmények alapján a nyári gőznyomás (DVPE) esetében a többi paraméterhez képest több volt a határértéket túllépő minta (174). Ami a többi paramétert illeti, a jelentések tanúsága szerint a kísérleti/motoroktánszám (RON/MON) esetében 37 minta, a desztilláció esetében 13 minta, a kéntartalom esetében pedig 59 minta haladta meg az irányelvben rögzített követelményeket. További 58 minta volt, amely esetében az értékek meghaladták az „Egyéb” paraméterek valamelyikét (környezetvédelmi, illetve tüzelőanyag-minőségi szempontból kevésbé érzékeny paraméterek, köztük az ólomtartalom, az oxigenátok és az oxigéntartalom).

A dízelolaj esetében tíz tagállam (2008-ban tizenegy tagállam) számolt be arról, hogy az összes dízelolajminta maradéktalanul megfelelt a 98/70/EK irányelvnek. Ezeknél a mintáknál a fő vizsgált paraméterek a kéntartalom (170 nem megfelelő minta), a 95%-os desztillációs végpont (34 minta) és a cetánszám (10 minta) voltak. A dízelolaj esetében a nem megfelelő minták számának növekedése főként annak tudható be, hogy a kénmentes tüzelőanyagokra való kötelező áttérés (és a kéntartalom határértékének 50ppm-ről 10ppm-re való csökkentése) utáni első évben megnőtt a kéntartalom tekintetében nem megfelelő minták száma.

2. táblázat: Összefoglaló a tagállamok 98/70/EK irányelvnek való megfeleléséről a 2009. évi jelentéstétel vonatkozásában

Tagállam | Határérték túllépése(1) (95%-os megbízhatósági határ) [Nem megfelelő minták / Összes minta] | Hiányos jelentés (Nem mért paraméterek száma / Összes) | Késedelmes jelentés (határidő: 2010.6.30.)(2) | Megjegyzések |

Benzin | Dízelolaj | Benzin | Dízelolaj |

5. KÖVETKEZTETÉSEK

A tüzelőanyag minősége szorosan befolyásolja a CO2-kibocsátást és ezáltal a levegő minőségét, ugyanakkor hatással van arra is, hogy a gépjármű-gyártók milyen erőfeszítések és mekkora költségek árán tudják megvalósítani a szennyező anyagok és az üvegházhatást okozó gázok tekintetében előírt kibocsátási szinteket.

A tüzelőanyagok minőségének ellenőrzése 2009-ben azt mutatta, hogy a benzin és dízel tüzelőanyagokra a 98/70/EK irányelvben meghatározott előírások általában teljesülnek, és csak ritkán szegik meg őket. A tagállamok egymás után fogadják el az EN 14274 szabványt, és ennek eredményeként a tüzelőanyagok különböző minőségi paramétereinek értékelésére szolgáló adatok között egyre nagyobb az összhang, és a tagállamok komoly erőfeszítéseket tettek a jelentéstételi követelmények alaposabb megértése érdekében.

Mivel a határértékek túllépése viszonylag ritkán fordul elő, és ilyenkor a tagállamok a szabálytalan tüzelőanyagokat kivonják a piaci forgalomból, a Bizottságnak nem jutott tudomására arra vonatkozó információ, hogy a határérték-túllépéseknek negatív hatása lenne a járművek szennyezőanyag-kibocsátására vagy a motorműködésre. Ezzel együtt a Bizottság szorgalmazza, hogy a tagállamok az ilyen jellegű problémák elkerülése érdekében továbbra is tegyenek lépéseket a teljes megfelelésért. A Bizottság tovább folytatja az irányelvben meghatározott tüzelőanyag-minőségi követelményeknek való megfelelés ellenőrzését, és szükség esetén megfelelő és arányos lépésekre tesz javaslatot.

Az átlagos kéntartalom 2009-ben ismét csökkent, és a korábbi adatokhoz képest jelentősen visszaesett, hiszen 2009. az első jelentéstételi év azóta, hogy a 2003/17/EK/ irányelv értelmében kötelezővé vált a kénmentes (<10ppm) tüzelőanyagokra való áttérés.

MELLÉKLET: 2009. évi tüzelőanyag-értékesítés tüzelőanyag-típusonként az EU-ban (millió liter)

Sz. | Millió liter | Ausztria | Belgium | Dánia | Finnország | Francia-ország | Német-ország | Görög-ország | Írország | Olasz-ország | Luxemburg | Hollandia | Portugália | Spanyol-ország | Svédország | Egyesült Király-ság | | | Tüzelőanyag-kategória | AT |BE |DK |FI |FR |DE |EL |IE |IT |LU |NL |PT |ES |SE |UK | | 1 | Ólmozatlan benzin min. RON=91 |0 |0 |0 |0 |0 |0 |0 |0 |0 |0 |0 |0 |0 |0 |0 | | 2 | Ólmozatlan benzin min. RON=91 (<50 ppm kén) |0 |0 |0 |0 |0 |0 |0 |0 |0 |0 |0 |0 |0 |0 |0 | | 3 | Ólmozatlan benzin min. RON=91 (<10 ppm kén) |202 |0 |453 |0 |0 |1282 |0 |0 |0 |1 |0 |0 |0 |0 |0 | | 4 | Ólmozatlan benzin min. RON=95 |0 |0 |0 |0 |0 |0 |0 |0 |0 |0 |0 |0 |0 |0 |0 | | 5 | Ólmozatlan benzin min. RON=95 (<50 ppm kén) |0 |0 |0 |0 |0 |0 |0 |0 |0 |0 |0 |0 |0 |0 |0 | | 6 | Ólmozatlan benzin min. RON=95 (<10 ppm kén) |2226 |0 |0 |2118 |9533 |0 |4860 |2152 |12424 |449 |5479 |0 |7262 |4647 |20417 | | 7 | Ólmozatlan benzin 95=<RON<98 |0 |0 |0 |0 |0 |0 |0 |0 |0 |0 |0 |0 |0 |0 |0 | | 8 | Ólmozatlan benzin 95=<RON<98 (<50 ppm kén) |0 |0 |0 |0 |0 |0 |0 |0 |0 |0 |0 |0 |0 |0 |0 | | 9 | Ólmozatlan benzin 95=<RON<98 (<10 ppm kén) |0 |1367 |1748 |0 |0 |25356 |253 |0 |0 |0 |103 |1745 |0 |0 |1179 | | 10 | Ólmozatlan benzin RON>=98 |0 |0 |0 |0 |0 |0 |0 |0 |0 |0 |0 |0 |0 |0 |0 | | 11 | Ólmozatlan benzin RON>=98 (<50 ppm kén) |0 |0 |0 |0 |0 |0 |0 |0 |0 |0 |0 |0 |0 |0 |0 | | 12 | Ólmozatlan benzin RON>=98 (<10 ppm kén) |66 |445 |3 |167 |2323 |758 |378 |0 |0 |116 |0 |206 |869 |177 |0 | | | Benzin (normál) | 0 |0 |0 |0 |0 |0 |0 |0 |0 |0 |0 |0 |0 |0 |0 | | | Benzin (<50 ppm kén) | 0 |0 |0 |0 |0 |0 |0 |0 |0 |0 |0 |0 |0 |0 |0 | | | Benzin (<10 ppm kén) | 2494 |1812 |2204 |2285 |11856 |27396 |5491 |2152 |12424 |566 |5582 |1951 |8131 |4824 |21596 | | | Összes benzin | 2494 |1812 |2204 |2285 |11856 |27396 |5491 |2152 |12424 |566 |5582 |1951 |8131 |4824 |21596 | |13 | Dízelolaj | 0 |0 |0 |0 |0 |0 |0 |0 |0 |0 |0 |0 |0 |0 |0 | |14 | Dízelolaj (<50 ppm kén) | 0 |0 |0 |0 |0 |0 |0 |0 |0 |0 |0 |0 |0 |0 |0 | |15 | Dízelolaj (<10 ppm kén) | 7120 |8293 |3044 |2576 |39488 |36965 |3407 |2840 |30419 |2019 |7633 |5741 |28157 |4765 |23908 | | | Összes dízelolaj | 7120 |8293 |3044 |2576 |39488 |36965 |3407 |2840 |30419 |2019 |7633 |5741 |28157 |4765 |23908 | | |

| | | | | | | | | | | | | | | | | | | | | | | | | | | | | | | | |ID No. | Millió liter | Ciprus | Cseh Köztársaság | Észtország | Magyarország | Lettország | Litvánia | Málta | Lengyelország | Szlovákia | Szlovénia | Bulgária | Románia | European Union |European Union | | | Tüzelőanyag-kategória | CY |CZ |EE |HU |LV |LT |MT |PL |SK |SI |BG |RO |EU |% Total | |1 | Ólmozatlan benzin min. RON=91 |0 |0 |0 |0 |0 |0 |0 |0 |0 |0 |0 |0 |1 |0,00% | | 2 | Ólmozatlan benzin min. RON=91 (<50 ppm S) |0 |0 |0 |0 |0 |0 |0 |0 |0 |0 |0 |0 |2 |0,00% | | 3 | Ólmozatlan benzin min. RON=91 (<10 ppm S) |0 |35 |0 |0 |0 |0 |0 |0 |0 |0 |0 |0 |1976 |1,54% | | 4 | Ólmozatlan benzin min. RON=95 |0 |0 |0 |0 |0 |0 |0 |0 |0 |0 |0 |0 |4 |0,00% | | 5 | Ólmozatlan benzin min. RON=95 (<50 ppm S) |0 |0 |0 |0 |0 |0 |20 |0 |0 |0 |0 |0 |25 |0,02% | | 6 | Ólmozatlan benzin min. RON=95 (<10 ppm S) |468 |0 |375 |1951 |0 |497 |67 |5212 |752 |714 |825 |0 |82434 |64,39% | | 7 | Ólmozatlan benzin 95=<RON<98 |0 |0 |0 |0 |0 |0 |0 |0 |0 |0 |0 |0 |7 |0,01% | | 8 | Ólmozatlan benzin 95=<RON<98 (<50 ppm kén) |0 |0 |0 |0 |0 |0 |4 |0 |0 |0 |0 |0 |12 |0,01% | | 9 | Ólmozatlan benzin 95=<RON<98 (<10 ppm kén) |0 |2671 |0 |0 |389 |0 |8 |0 |0 |0 |0 |1337 |36165 |28,25% | | 10 | Ólmozatlan benzin RON>=98 |0 |0 |0 |0 |0 |0 |0 |0 |0 |0 |0 |0 |10 |0,01% | | 11 | Ólmozatlan benzin RON>=98 (<50 ppm kén) |0 |0 |0 |0 |0 |0 |0 |0 |0 |0 |0 |0 |11 |0,01% | | 12 | Ólmozatlan benzin RON>=98 (<10 ppm kén) |50 |56 |41 |75 |31 |3 |0 |627 |17 |85 |0 |874 |7379 |5,76% | | | Benzin (normál) | 0 |0 |0 |0 |0 |0 |0 |0 |0 |0 |0 |0 |22 |0,02% | | | Benzin (<50 ppm kén) | 0 |0 |0 |0 |0 |0 |24 |0 |0 |0 |0 |0 |50 |0,04% | | | Benzin (<10 ppm kén) | 518 |2762 |416 |2026 |420 |500 |75 |5839 |769 |799 |825 |2211 |127954 |99,94% | | | Összes benzin | 518 |2762 |416 |2026 |420 |500 |99 |5839 |769 |799 |825 |2211 |128026 |100,00% | |13 | Dízelolaj | 0 |0 |0 |0 |0 |0 |0 |0 |0 |0 |0 |0 |13 |0,01% | |14 | Dízelolaj (<50 ppm kén) | 0 |0 |0 |0 |0 |0 |30 |0 |0 |0 |0 |0 |44 |0,02% | |15 | Dízelolaj (<10 ppm kén) | 419 |4899 |632 |3458 |783 |1063 |67 |12935 |983 |1338 |2077 |4838 |239882 |99,98% | | | Összes dízelolaj | 419 |4899 |632 |3458 |783 |1063 |97 |12935 |983 |1338 |2077 |4838 |239926 |100,00% | |

[1] A 98/70/EK irányelv a benzin és a dízelüzemanyagok minőségéről, valamint a 93/12/EGK tanácsi irányelv módosításáról (HL L 350., 1998.12.28., 58. o.)

[2] A kísérleti oktánszám (RON) az a mennyiségi mértékegység, amely azt a legnagyobb nyomásmértéket adja meg, amelyen a benzin még anélkül használható a motorban, hogy a keverék egy része magától berobbanna. Az öngyulladás magasabb tüzelőanyag-fogyasztáshoz vezet, és növeli az illékony szerves vegyületek és a szén-monoxid kibocsátását.

[3] A gőznyomás a tüzelőanyag párolgási hajlandóságának mértékegysége. Ezt nyáron szabályozni kell, mivel az ebben az időszakban jellemző hőmérséklet a talajközeli ózon elővegyületét képező illékony szerves vegyületek magas kibocsátási szintjét idézheti elő. Az előírt értékek túllépése az illékony szerves vegyületek kibocsátásának növekedését eredményezi.

[4] A desztillációs paraméter a 100, illetve 150°C-on elpárolgó tüzelőanyag arányát adja meg. Ez korlátozza a benzinhez adagolható illékony komponensek számát. Az előírt értékek túllépése gőzzár kialakulását idézheti elő, és vezethetőségi problémákat okozhat.

[5] EN 14274:2003 – Gépjárművek tüzelőanyagai – A benzin és a dízelolaj minőségének értékelése – Tüzelőanyagminőség-ellenőrzési rendszer (FQMS).

[6] https://circabc.europa.eu/w/browse/5e89b837-2bec-4284-b9fe-c156271268f7

[7] Az EN 14274 minden egyes tüzelőanyagra vonatkozóan meghatározza a mintavételek minimális számát (ami az alkalmazott statisztikai módszertől és az értékesítési arányoktól függ). A szabvány tüzelőanyag-kategóriánként meghatározza a minták átlagos számát:

[pic]

[8] https://circabc.europa.eu/w/browse/5e89b837-2bec-4284-b9fe-c156271268f7